Hermann Bongard

Hermann Bongard (født 19. november 1921 i Christiania, død i	20. januar 1998 i Bærum) var en norsk tegner, brukskunstner og formgiver.«Hermann Bongard» i Norsk kunstnerleksikon. Oslo, 1982-86

 Virksomhet 
Bongard ble utdannet ved Statens håndverk- og kunstindustriskole i Oslo 1938–1941.

Fra 1947 til 1955 var han glasstegner for Christiania Glasmagasin. Han formga der gravyrer for vaser og fat, men etterhvert også egnet emne for disse dekorene, altså ulike vaser, fat, pokaler og annet som ble fremstilt ved Hadeland Glassverk. Da Hadeland Glassverk begynte K-glasserien i 1952 utnyttet Bongard muligheten til å begynne å ekperimentere med farger og teknikker og han formga en del svært bra kunstglassbiter. Han tegnet også noen drikkeglasserier, for eksempel Hermann, Ambassadør, Liqueur og Tullik.

Fra 1955 til 1960 arbeider han freelance som brukskunst- og industriformgiver. Han arbeider blant annet som konsulent for Figgjo Fajanse og formga modeller og dekorer for dem, mellom annet serviset A la carte. For Oslo sølvvareverksted tegnet han sølvbestikket Taffel.

Fra 1960 til 1964 var han kunstnerisk leder for Brukskunstorganisasjonen PLUS i Fredrikstad. Fra 1966 til 1968 var han formgivningssjef hos Cappelen forlag.

I 1968 ble han ansatt som lærer ved Grafisk avdeling på Statens håndverk- og kunstindustriskole, fra 1971 til 1985 var han førsteamanuensis samme sted. Han fikk også statens arbeidsstipend for kunstnere 1971.

Han arbeidet også med tre, stål, smijern, tinn, manilarør og annet.utopiaretromodern.com Eksempler på Bongards glass og keramikkarbeider  Han tegnet pengesedler og formga firmaemblemerVinmonopolets emblem tegnet av Hermann Bongard 1956 norges-bank.no Bongards relieff i Norges Banks vestibyle 1985 og han arbeidet med grafikk.

I 1956 designet han Vinmonopolets symbol. 
miniatyr|upright|Vinmonopolets logo ble designet av Bongard i 1956

 Priser og utmerkelser 
 1950 Vant åpen konkurranse om porselensservise utlyst av Stavanger Fayancefabrik AS
 1954 Gull- og sølvmedalje på Triennalen i Milano
 1956 Vant åpen konkurranse om formgiving av rustfritt stål utlyst av Polaris Fabrikker, Sandnes
 1957 Lunningprisen
 1969 Den norske Bokkunstprisen
 1982 JacobprisenLeena Mannila. God form i Norge, Jacob-prisens vinnere 1957-1995. Messel forlag / Norsk Form, 1996. ISBN 82-452-0011-5. (ebok)

Hans arbeider er representert i Glasmuseet i Växsjö, Sverige; Kunstindustrimuseet i Oslo; Nordenfjeldske kunstindustrimuseum; Smithsonian Institute, USA; The Whyte Gallery, Washington, USA; Utenriksdepartementes faste samling av brukskunst og Victoria and Albert Museum, London, Storbritannia

 Referanser  

 Litteratur 
 Tegneren Hermann Bongard. Kunstindustrimuseet i Oslo, 1971. 107 sider. (Navn i norsk brukskunst; 1) 
 Mats Linder. «Hermann Bongard : en norsk multidesigner» I: Samler & antikkbørsen, nr 7, 2010

 Eksterne lenker 

 Objekter av Hermann Bongard i samlingen til Nasjonalmuseet

Kategori:Norske glasskunstnere
Kategori:Norske tegnere
Kategori:Norske designere
Kategori:Norske grafiske designere
Kategori:Vinnere av bokkunstprisen
Kategori:Fødsler i 1921
Kategori:Dødsfall i 1998